പീഡനത്തെത്തുടര്ന്ന് ഗര്ഭിണിയായ പതിനാലുകാരിയുടെ ഗര്ഭസ്ഥ ശിശു മരിച്ചു രക്തസ്രാവത്തെത്തുടര്ന്ന് പെണ്കുട്ടി ആശുപത്രിയില് കോട്ടയം: പാമ്ബാടിയില് പീഡനത്തെത്തുടര്ന്ന് ഗര്ഭിണിയായ പതിനാല് വയസ്സുകാരിയുടെ ഗര്ഭസ്ഥ ശിശു മരിച്ചു. നാലരമാസം പ്രായമായ ഗര്ഭസ്ഥശിശുവാണ് മരിച്ചത്. പെണ്കുട്ടിയെ അമിത രക്തസ്രാവത്തെത്തുടര്ന്ന് മെഡിക്കല് കോളേജ് ആശുപത്രിയില് പ്രവേശിപ്പിച്ചു. മരിച്ച ഗര്ഭസ്ഥശിശുവിന്റെ ഡി.എന്.എ സാമ്ബിള് ശേഖരിച്ചശേഷം ഇന്ന് ഇന്ക്വസ്റ്റ് നടപടികള് പൂര്ത്തിയാക്കും. വയറുവേദനയെതുടര്ന്ന് ഞായറാഴ്ച പെണ്കുട്ടിയുടെ മാതാവ് കുട്ടിയെ പാമ്ബാടി താലൂക്ക് ആശുപത്രിയിലെത്തിച്ചപ്പോഴാണ് പെണ്കുട്ടി ഗര്ഭിണിയാണെന്ന വിവരം അറിയുന്നത്. ഗുരുതരാവസ്ഥയിലായിരുന്ന കുട്ടിയെ ഉടന്തന്നെ കോട്ടയം മെഡിക്കല് കോളേജ് ആശുപത്രിയിലെത്തിച്ചെങ്കിലും ഗര്ഭസ്ഥശിശു മരിക്കുകയായിരുന്നു. പെണ്കുട്ടിയുടെ മൊഴിയുടെ അടിസ്ഥാനത്തില് പെണ്കുട്ടിയെ കാറില് കയറ്റിക്കൊണ്ടു പോയി മയക്ക് മരുന്ന് നല്കിയ ശേഷം പീഡിപ്പിച്ച മധ്യവയസ്കനെതിരെ പോക്സോ നിയമപ്രകാരം പാമ്ബാടി പൊലീസ് കേസെടുത്തു. കാഞ്ഞിരപ്പള്ളി ഡിവൈ.എസ്.പി. കെ.എല്. സജിമോന്റെ മേല്നോട്ടത്തില് പാമ്ബാടി, മണര്കാട് പൊലീസ് ഇന്സ്പെക്റ്റര്മാരുടെ നേതൃത്വത്തിലുള്ള പ്രത്യേക സംഘം അന്വേഷണം തുടങ്ങി.